system
Răspunde în limba română, în stilul Wikipedia, cat mai corect gramatical.
user
Ce detalii ai despre Comuna Dumești, Vaslui?
assistant
Dumești este o comună în județul Vaslui, Moldova, România, formată din satele Dumești (reședința), Dumeștii Vechi, Schinetea și Valea Mare.

Așezare 
Comuna Dumești se învecinează cu următoarele comune:
 la nord cu județul Iași
 la est și sud cu comuna Todirești
 la vest cu comuna Băcești

Geografie 
Suprafața comunei este de 5765 ha din care 433 ha intravilan și 5332 extravilan.

Relieful este accidentat, cu monticoli și microdepresiuni. Altitudinea este cuprinsă între 120 și 260 metri, dealurile sunt mărginite de numeroși versanți cu caracter de creste, iar solurile sunt în general din clasa cernoziomurilor cambice cu grade diferite de levigare, dar la altitudini mai mari, lenticular, se întâlnesc soluri cenușii de pădure.

Vegetația este formată în special din pajiști de silvo-stepă în care predomină festuca, stipa și astemisia, dar și din păduri de foioase (stejar, frasin și salcâm).

Climă 
Climatul are un caracter temperat-continental de nuanță blândă, temperaturile medii anuale fiind cuprinse între 8 și 10 °C. Vânturile bat în general dinspre nord (30,9%), sud (13,5%) și sud-vest (10,1%).

Hidrografie 
Cel mai important curs de apă care traversează comuna pe direcția vest-est este râul Bârlad, afluent al Siretului.

Faună 
Specii de faună: șopârla de câmp (Lacerta agilis), gușterul (Lacerta viridis), potârnichea (Perdix perdix), cârtița (Talpa europaea), popândăul (Spermophilus citellus), iepurele de câmp (Lepus europaeus), vulpe (Canidae carnivora), mistrețul (Sus scrofa), viezurele (Meles meles).

Demografie 

Conform recensământului efectuat în 2021, populația comunei Dumești se ridică la 2.963 de locuitori, în scădere față de recensământul anterior din 2011, când fuseseră înregistrați 3.334 de locuitori. Majoritatea locuitorilor sunt români (78,16%), cu o minoritate de romi (7,56%), iar pentru 14,14% nu se cunoaște apartenența etnică. Din punct de vedere confesional, majoritatea locuitorilor sunt ortodocși (85,05%), iar pentru 14,21% nu se cunoaște apartenența confesională.

Politică și administrație 
Comuna Dumești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Economie 
Activitățile specifice acestei zone sunt: agricultura, creșterea animalelor și comerțul.

Turism 

Printre obiectivele turistice din comuna Dumești, menționăm următoarele:
 Conacul de la Schinetea al mareșalului Constantin Prezan (1861-1943)

Note

Legături externe 
 Dumești, locul în care speranțele prind viață

Dumești